ທູດພິເສດສະຫະລັດ ເດີນທາງໄປຮອດມຽນມາ
ຮອງ ລມຕ ຊ່ວຍວ່າການຕ່າງປະເທດ ທ່ານ Joseph Yun ເດີນທາງໄປຮອດມຽນມາ ເພື່ອທໍາການເຈລະຈາ ໃນລະດັບສູງ ກັບສະມາຊິກລັດຖະບານໃໝ່ ຂອງມຽນມາ.
ເຈົ້າໜ້າທີ່ຂັ້ນອາວຸໂສສະຫະລັດທ່ານນຶ່ງເດີນທາງໄປຍັງມຽນມາເພື່ອທໍາການເຈລະຈາຫາລືກັນໃນລະດັບສູງກັບບັນດາສະມາຊິກຂອງລັດ ຖະບານໃນນາມພາຍໃຕ້ການນໍາພາຂອງພົນລະເຮືອນໃໝ່ນັ້ນ ຮອງລັດຖະມົນຕີຊ່ອຍວ່າການກະຊວງການຕ່າງປະເທດສະຫະລັດ ທ່ານ Joseph Yun ໄດ້ເດີນທາງໄປເຖິງນະຄອນຢ່າງກຸ້ງໃນວັນພຸດມື້ນີ້ ແລະຄາດວ່າຈະເດີນທາງກົງໄປຍັງເມືອງ Naypyitaນະຄອນຫຼວງດ້ານການປົກຄອງຂອງມຽນມາ ໂຄສົກປະຈໍາກະຊວງການຕ່າງປະເທດສະຫະລັດກ່າວຢູ່ທີ່ກຸງວໍຊິງຕັນໃນວັນອັງຄານວານນີ້ ວ່າ ທ່ານ Yun ຍັງຈະຊອກຫາຊ່ອງທາງເພື່ອພົບປະກັບທ່ານນາງອອງຊານຊູຈີ ຜູ້ນຳປະຊາ ທິປະໄຕຂອງມຽນມາຕະຫຼອດທັງພວກຜູ້ນໍາດ້ານການເມືອງ ທຸລະກິດແລະຊົນກຸ່ມນ້ອຍອື່ນໆ ເຊ່ນກັນ ຜູ້ຕາງໜ້າຄົນນຶ່ງຂອງກຳລັງປະຊາທິປະໄຕແຫ່ງຊາດ ທີ່ໄດ້ ແຍກໂຕອອກຈາກ ພັກສັນນິບາດແຫ່ງຊາດເພື່ອປະຊາທິປະໄຕຂອງທ່ານນາງອອງຊານຊູຈີທີ່ເຂົ້າຮ່ວມໃນການ ເລືອກຕັ້ງປີກາຍນີ້ ກ່າວວ່າ ທ່ານຄາດວ່າຈະໄດ້ພົບກັບທ່ານ Yun ໃນທ້າຍອາທິດນີ້ ການຢ້ຽມຢາມເປັນເວລາ 4 ມື້ຂອງທ່ານ Yun ນັບວ່າເປັນການຢ້ຽມຢາມເທື່ອທໍາອິດໂດຍເຈົ້າໜ້າທີ່ຂັ້ນອາວຸໂສຂອງສະຫະລັດ ນັບແຕ່ລັດຖະບານຊຸດໃໝ່ພາຍໃຕ້ການນໍາພາຂອງປະທານາທິບໍດີ Thein Sein ຂຶ້ນດໍາລົງຕໍາແໜ່ງໃນທ້າຍເດືອນມີນາປີນີ້ເປັນຕົ້ນມາ ແຕ່ໂຄສົກກະຊວງການຕ່າງປະເທດສະຫະລັດກ່າວເນ້ນວ່າ ລັດຖະບານກຸງວໍຊິງຕັນບໍ່ໄດ້ປ່ຽນທັດສະນະຄວາມເຫັນຂອງຕົນທີ່ວ່າການເລືອກຕັ້ງຂອງມຽນມາໃນເດືອນພະຈິກປີແລ້ວນີ້ດໍາເນີນໄປຢ່າງບໍ່ຍຸຕິທໍາ ເປັນເວລາ 2 ປີປາຍຜ່ານມາແລ້ວ ສະຫະລັດໄດ້ດໍາເນີນນະໂຍບາຍການພົວພັນກັບມຽນ ມາແບບ 2 ດ້ານຄວບຄູ່ກັນໄປ ແມ່ນແຕ່ໃນຂະນະທີ່ຕົນທໍາຄວາມກົດດັນໃຫ້ລັດຖະບານ ມຽນມາປັບປຸງປະວັດການເຄົາລົບນັບຖືດ້ານສິດທິມະນຸດຂອງຕົນໃຫ້ດີຂຶ້ນກໍຕາມ ປະທານາທິບໍດີບາຣັກ ໂອບາມາໄດ້ຕໍ່ການລົງໂທດດ້ານເສດຖະກິດຂອງສະຫະລັດຕໍ່ມຽນມາ ອີກໃນຕົ້ນສັບປະດານີ້ ໂດຍກ່າວວ່າ ການປາບປາມຢ່າງຂະໜານໃຫຍ່ຕໍ່ພວກຝ່າຍຄ້ານນິ ຍົມປະຊາທິປະໄຕໃນປະເທດນັ້ນຍັງບໍ່ທັນໄດ້ຮັບການແກ້ໄຂເທື່ອ